Silesiana (mianōwano tyż "Ślōnskym Szrajbōngym") – sznit szrajbōnga co powstoł na ôbsztalōnek władze wojewōdztwa ślōnskigo, kero je włościcielym wszyjskich autorowych prawōw tygo fōnta. Silesiana bydzie używano we ôficjalnych pismach a urzyndowych dokōmyntach. Czćōnka pokozano ôstała 17 paździyrnika 2006 roku. Powstoła dziynka badańōm nad sznitōma szrajbōngōw ze mińōnych stolećōw, wiedźōnych na grōńcie zbiorōw ze Biblijotyki Ślōnskij a Kśōnżnice Cieszyńskij. Ślōnski fachmōn po kaligrafiji Henryk Sakwerda a typōgraf Artur Frankowski, kerzi arbajciyli przi projekcie, postanowiyli, iże szrajbōng winiyn być pochōły a wyrostać ze tradycyjnyj kaligrafije. Sznit Silesiany nawiōnzuje do działalnoście literniczy Hieronima Wietora, XVI–wiecznygo ślōnskigo wydawce a typōgrafa a do ślōnski kurrynty, ôdryncznygo szrajbōnga wywiedźōnygo ze gotyka. Ôd 18 kwietnia 2007 roku letter ta je dostympno lo kożdygo, co mo we tymu interesa na zajcie Ślōnskigo Marszalamta. Informacyje ô "Silesianiy", jeji bajszpil, fonty do pobranio na zajtach urzyndu marszołkowskigo